فشهر الفخر اللي كيحتفلو فيه المثليين والترانس عبر العالم، وكيكون موعد سنوي باش يجددو مطالبتهم بالمساواة ويدافعو على مشروعية حقوقهم ويحكيو معاناتهم فالمجتمعات اللي كتقصيهم وتهمشهم، حطات السفارة البريطانية فالرباط راية المثلية الجنسية فصورة البروفايل فالصفحة ديالها فموقع التواصل الاجتماعي “فيسبوك”، ووضعات اللوكَو ديالها عليه. Publiée par British Embassy Morocco sur Vendredi 19 juin 2020 هذ المبادرة اللي دارت السفارة باش تدعم المثليين جات متزامنة كذلك مع الاضطهادات اللي عرفوها مجموعة من أفراد مجتمع “الميم عين” فالمغرب، خصوصا بعدما كشفات المتحولة صوفيا طالونا، الناشطة على “أنستكَرام”، على تطبيقات خاصة بالمثليين، وهذشي فضح بزاف منهم، وقاد بالبعض فيهم للانتحار والتشرد، وتسبب للبعض الآخر مشاكل مع عائلاتهم. بالإضافة لهذشي، كاينين مضامين “هوموفوبية” كثيرة كتتنشر ففيسبوك، وسب وشتم للمثليين يقدر يوصل حد تهديدهم بالقتل أو التعنيف، بالإضافة لحملات أخرى للتشهير بيهم كتحمل كراهية وحقد دفين لأفراض هذ المجتمع 
بمناسبة شهر “الفخر”.. سفارة بريطانيا فالرباط حطات راية المثلية فصفحتها الرسمية باش تدعم المثليين 